|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 21.09.2023 |

|  |
| --- |
| 1. **Objekta nosaukums:** Bērnu diennakts nometne “JS nometne” (turpmāk tekstā –Nometne) |
| 1. **Objekta īpašnieks:** Nometnes organizētāja juridiskā persona: Jaunsardzes centrs, reģistrācijas Nr. 90009222536, Krišjāņa Valdemāra iela 10/12, Rīga, LV – 1473 |
| 1. **Objekta adrese:** Oskara Kalpaka Liepājas 15. vidusskola, O. Kalpaka iela 96, Liepāja, LV - 3405 |
| 1. **Novērtēšanu veica** Sabiedrības veselības departamenta Kurzemes kontroles nodaļas higiēnas ārste Svetlana Juņina, pamatojoties uz Veselības inspekcijas Kurzemes kontroles nodaļas Oskara Kalpaka Liepājas 15. vidusskola plānveida kontroles rezultātiem – 2023.gada 16.februāra kontroles akts: S 00090023 |
| 1. **Novērtēšanā piedalījās:** Nometnes vadītāja Viktorija Frišfelde |
| 1. **Konstatēts**   **6.1. Vispārīgās ziņas par objektu/ objekta raksturojums**  Atbilstoši saņemtai informācijai tika konstatēts, ka Oskara Kalpaka Liepājas 15. vidusskolas telpās O. Kalpaka ielā 96, Liepājā (turpmāk – Skola) tiks organizēta slēgta tipa diennakts *Nometne* jaunsargiem. Plānotais *Nometnes* darbības laiks no 2023.gada 21.oktobra līdz 2023.gada 22.oktobrim. Maksimālais dalībnieku skaits – 55 bērni un jaunieši vecumā no 10 līdz 17 gadiem. Atbilstoši Inspekcijai sniegtai informācijai nometnes norisināšanai un dalībnieku izmitināšanai – guļamtelpu vajadzībām tiks izmantotas četras mācību telpas skolas 1.stāvā. Nometnes dalībniekiem būs pieejamas skolas tualetes un dušas telpas pie sporta zāles. Guļamvietas nometnes dalībniekiem tiks organizētas atsevišķās telpās meitenēm un zēniem. Katrs nometnes dalībnieks tiks nodrošināts ar paklājiņu/matraci, guļammaisu/gultas piederumiem. Atbilstoši Inspekcijai sniegtai informācijai *Nometnē* tiks nodrošināti epidemioloģiskās drošības pasākumi atbilstoši 2023.gada 22.maijā aktualizētajām vadlīnijām piesardzības pasākumiem bērnu nometņu organizētājiem. Ikvienam nometnes darbiniekam, kas darbojas saskarsmē ar bērniem, ir obligāta ģimenes ārsta izziņas saņemšana (veidlapa 27/u). Epidemioloģiski drošas nometnes norisei tiks paredzēts: nometnes darbinieku un dalībnieku veselības skrinings, veicot vizuālu novērtējumu katru dienu visu nometnes norises laiku; regulāra telpu vēdināšana; bērnu un darbinieku roku higiēnas ievērošana; darbinieku roku dezinfekcija – tiks nodrošināts 70% spirtu saturošs dezinfekcijas līdzeklis; tiks veikti telpu un aprīkojuma uzkopšanas pasākumi,- *Nometnes* telpu mitrā uzkopšana vismaz divas reizes dienā, tualetes telpu mitrā uzkopšana vismaz reizi 3 stundās. *Nometne* tiks nodrošināta ar pirmās palīdzības aptieciņu. *Nometnes* darbībai būs piesaistīts darbinieks, kas ir apmācīts pirmās palīdzības sniegšanā.  Veselības inspekcijas Kurzemes kontroles nodaļas Oskara Kalpaka Liepājas 15. vidusskolas plānveida kontrole tika veikta 2023.gada 16.februārī, kontroles akta numurs: S 00090023, kontroles laikā neatbilstības higiēnas prasībām skolām netika konstatētas. Saskaņā ar kontroles aktā noradīto informāciju Skola atrodas tās darbībai projektētā ēkā, nav jaunbūve, nav rekonstruēta. Ēkā neatrodas citas institūcijas. Iestādē ir visas tās darbībai nepieciešamās telpu grupas: administrācijai un darbiniekiem, darbnīcas, saimniecības, mācību telpas, garderobe, tualetes (meitenēm, zēniem, darbiniekiem). Ir bibliotēka ar lasītavu, plaši gaiteņi un vestibils, ko var izmantot, kā rekreācijas un atpūtas vietas, aktu zāle ar palīgtelpām, sporta zāle ar palīgtelpām, ēdināšanas bloks, medicīnas kabinets. Pie sporta zāles ir atsevišķas ģērbtuves meitenēm un zēniem. Katrā ģērbtuvē ierīkotas 2 roku mazgātnes, katrā ģērbtuvē ir dušas telpa, katrā dušas telpā ierīkotas trīs dušas ierīces, starp dušas ierīcēm izbūvētas starpsienas ar flīžu apdari. Pie katras ģērbtuves ir tualetes telpa ar vienu klozetpodu un vienu roku mazgātni. Katrā stāvā ierīkotas atsevišķas tualetes meitenēm un zēniem, kopā: sešas tualetes zēniem un sešas – meitenēm. Kopējais sanitāri tehnisko ierīču skaits meiteņu tualetēs: 21 klozetpods, 12 izlietnes; zēnu tualetēs: 15 klozetpodi, 15 pisuāri, 12 izlietnes. Katrai tualetes kabīnei ir durvis. Sanitāro iekārtu skaits atbilst higiēnas prasībām atbilstoši Ministru kabineta 27.12.2002. noteikumu Nr. 610 prasībām. Katrā stāvā ierīkota darbinieku tualete. Tualetes telpas nodrošinātas ar tualetes papīru, šķidrām ziepēm roku mazgāšanai, ierīkotas roku žāvēšanas ierīces. Ir izstrādāts Skolas telpu uzkopšanas plāns, telpu mitrās uzkopšanas režīms atbilst prasībām. Uzkopšanas inventāru komplekti marķēti, inventārs tiek uzglabāts atsevišķā slēdzamā saimniecības telpā 1.stāvā. Kontroles laikā visas Skolas telpas un telpu iekārtas ir tīras un ir darba kārtībā.  **6.2. Iekštelpu virsmu apdare**  Telpu apdarei un aprīkojumam izmantoti viegli tīrāmi, dezinficējami materiāli.Mācību telpās grīdas – linoleja segums, gaiteņos – flīžu segums, tualetēs– grīdas un sienas flīzētas.  **6.3. Apgaismojums**  Mācību telpās nodrošināts mākslīgais un dabīgais apgaismojums. Mākslīgais apgaismojums nodrošināts ar dienas gaismas spuldzēm, visas lampas darbojas. Vizuāli vērtējot, mākslīgā apgaismojuma līmenis ir pietiekams.  **6.4. Siltumapgāde**  Centralizēta  **6.5. Gaisa apmaiņa**  Telpās nodrošināta iespēja veikt dabisko vēdināšanu caur atveramiem logiem, durvīm. Mehāniskā pieplūdes un nosūces ventilācija ierīkota dušās, tualetēs, ēdināšanas blokā un sporta zālē un visās sporta zāles bloka telpās.  **6.6. Ūdens apgāde**  Centralizēta no Liepājas pilsētas ūdensapgādes sistēmas.Ūdens piegādātājs (SIA “Liepājas ūdens”) veic dzeramā ūdens kārtējo monitoringu atbilstoši saskaņotajai programmai. Karstais ūdens nodrošināts pie visām izlietnēm tualetēs, dušās.  **6.7. Kanalizācijas sistēma**  Centralizēta  **6.8. Teritorijas labiekārtošana**  Skolasteritorija ir labiekārtota, uzkopta, nodrošināta sadzīves atkritumu apsaimniekošana. Ir sporta zona ar sporta laukumiem (futbola, basketbola, ielu vingrošanas konstrukciju laukums) un saimniecības zona. Sporta laukumu segums: visi sporta spēļu laukumi – zālājs, stadions – asfaltēts. Saimniecības zonā ierīkots blīva seguma laukums sadzīves atkritumu konteineru novietošanai.  **6.9. Vides pieejamība**  Nav vērtēta.  **6.10. Riska faktoru novērtēšana un cita informācija -------** |
| 1. **Slēdziens**   Nometnes telpas Oskara Kalpaka Liepājas 15. vidusskolā, O. Kalpaka ielā 96, Liepājā atbilst higiēnas prasībām. |
| 1. **Rekomendējamie pasākumi ------** |

|  |  |
| --- | --- |
| Sabiedrības veselības departamenta  Kurzemes kontroles nodaļas higiēnas ārste | Svetlana Juņina |
| Svetlana Juņina, 63423795, 26481579 | | |
| svetlana.junina@vi.gov.lv | | |